Kommentar:  Der blev kampagneretorikken da godt nok slået til, det var da helt utroligt med de der angreb. Det vil sige, at en fejlagtig udlægning af noget, herre Claus Hjort Frederiksen har gået og sagt, er en voldsommere udfordring end den realitet, at regeringen altså administrerer børnechecken i strid med den vilje, der blev udtrykt i det danske Folketing, da man vedtog loven. Det er da alligevel tankevækkende. Nulvækst ude i landets kommuner ville jo være et fremskridt i forhold til den økonomi, regeringen har givet kommunerne de seneste år, hvor man har haft minusvækst. Det er et større angreb. Jamen herre jemini. Ja, jeg er næsten mundlam, for jeg er meget, meget overrasket over, at statsministeren ikke har håndteret den her udfordring, mens tid var. Vi har stået hernede i spørgetime efter spørgetime og problematiseret det her, og man har bare ligesom trukket på skuldrene og sagt: Det må vi leve med. Nu står man så her fem minutter i tolv, men vi kan jo ikke rigtig få at vide, hvad effekten af det, statsministeren siger, er. Er det sådan, at man nu begynder at administrere i henhold til lovgivningen, imens vi undersøger en alternativ løsning? Er det sådan, at regeringen sætter sit lovforslag på standby, indtil der er fundet en alternativ løsning? Hvad er det for en deadline, der er i forhold til at udvikle nogle nye værnsregler? Altså, svarene blæser jo lidt i vinden, og nu er min spørgetid jo desværre så også opbrugt, så vi kommer nok til at vende tilbage til det under en anden form.

Svar:  Jeg konstaterer nu, at herre Lars Løkke Rasmussen ikke mener, at det vil kunne mærkes i vores velfærdssamfund, hvis man sparer 22 milliard kroner Vi arbejder jo ikke med, at vi skal have nulvækst i den offentlige sektor. Vi arbejder med, at man skal have udvikling i den offentlige sektor, og det siger herre Lars Løkke Rasmussen så her i Folketinget at man ikke vil kunne mærke ude i velfærdssamfundet. Min eneste pointe var bestemt ikke at gøre herre Lars Løkke Rasmussen mundlam, men det var bare at påpege, at der er andre ting i forhold til trusler mod vores velfærdssamfund, som jeg er mere bekymret for end børnechecken, for der er hårdere trusler mod vores velfærdssamfund – konkrete, rigtige mennesker i Danmark, som vi få mindre offentlig service, hvis herre Lars Løkke Rasmussen får mulighed for at få indflydelse på det. Jeg vil så sige til den sidste del af det, herre Lars Løkke Rasmussen siger, nemlig at han er ked af, at det har taget så lang tid alt sammen, at det lyder – hvis man skal tage jahatten på – lidt, som om herre Lars Løkke Rasmussen i mangel af bedre kritik, fordi han egentlig godt kan se, at vi kommer med nogle fornuftige forslag og kommer Venstre i møde i den her sag, diskuterer processen. Jeg vil egentlig anbefale igen, at herre Lars Løkke Rasmussen og herre Lars Barfoed kommer til forhandlinger, og at man går konstruktivt ind i de forhandlinger. Der ligger rigtig meget på bordet, som Venstre og Konservative burde kunne sige ja til. Og der er meget på spil, for det, der er på spil, er jo, at vi kan reetablere et sammenhold om vores tilknytning til EU. Det tror jeg både er i regeringens interesse og i Venstre og Konservatives interesse.